**Skýrsla sveitarstjóra**

Lögð fram á 76. fundi sveitarstjórnar Blönduósbæjar, þriðjudaginn 10. mars 2020.

* **Neyðarstig almannavarna vegna kórónaveiru – Covid19**

Eins og fram hefur komið þá er búið að lýsa yfir neyðarstigi almannavarna, vegna kórónuveiru, og því hefur farið mikill tími og vinna í að bregðast við því ástandi. Sveitarstjóri er fulltrúi Blönduóabæjar í almannavernarnefnd Húnavatnsýslna, og hafa verið nokkrir fundir í þeirri nefnd, en einnig með almannavarnarnefnd Skagafjarðar og fulltrúa sóttvarnarlæknis, ásamt fulltrúum lögregluembætta, slökkviliðanna og fleirum. Við fáum allar stöðuskýrslur, frá stjórnstöð almannavarna, daglega eða eftir hvern fund, leiðbeiningar frá Landlækni, Sambandi sveitarfélaga, og fleiri slíkum aðilum.

* Búið er að setja upp sviðsmyndir fyrir mögulega þróun mála, og viðbrögð.
* Tilnefnd hafa verið svokölluð Farsóttarhús, á hverju svæði, ef með þarf.
* Verið er að uppfæra viðbragðsáætlanir sem til voru, og gera nýjar ef þarf.
* Búið er að virkja aðgerðarstjórn fyrir Norðurland vestra, með lykilstarfsm.
* Reglulega er verið að miðla upplýsingum til stjórnenda allra stofnana sveitarfélags, frá þeim aðilum sem þær senda til dreifingar, ráðuneyti ofl.
* Verið er að úrskurða um hvar Húnaþing vestra á að vera í framkvæmd áætlana, þar sem skarast sóttvarnarsvæði og lögregluumdæmi.
* Þá mun skýrast á næstu dögum/vikum hvort grípa þurfi til frekari aðgerða eins og samkomubanns, eða jafnvel samgöngubanns með undanþágum.

Mikilvægt er að tekið sé mið af fyrirmælum og leiðbeiningum á hverjum tíma um leið og við sem erum í forsvari fyrir sveitarfélagið, höldum ró okkar og leiðbeinum íbúum.

* **Breytingar á starfsheitum/ábyrgð á bæjarskrifstofu Blönduósbæjar.**

Frá áramótum hefur verið unnið að endurskoðun á verkaskiptingu á bæjarskrifstofu, m.a.vegna ráðningar á nýjum launafulltrúa, og eftir reynslu og sýn sveitarstjóra á því. Í framhaldinu er unnið að endurskoðun á starfslýsingum, sem til voru, eða gerð nýrra. Síðan mun verða uppfært eða gert nýtt skipurit. *Sjá hjálagt minnisblað um breytingu.*

* **Fundur með mennta- og menningarmálaráðherra**

Þann 19. febrúar átti sveitarstjóri fund með ráðherra, og embættismönnum, og var farið yfir þrjú mál, auk þess sem ráðherra var boðið í heimsókn til Blönduósbæjar. **A)** Áframhaldandi uppbygging og viðhald á byggingum á Kvennaskólareitnum. **B)** LÍN – að fá vanskilainnheimtu LÍN til Sýslumannsembættisins á Norðurlandi vestra. **C)** Farið yfir stöðu á málum „*Gamla bæjarins*“ og umsókn um „*Verndarsvæði í byggð*“.

* **Fundur með framkvæmdastj. ISAVIA, og stjórnarformanni Landsnets**

Í sömu ferð þá var fundað með framkvæmdastjóra flugvallasviðs ISAVIA, og farið yfir brýnustu aðgerðir á Blönduósflugvelli, sem varð síðan tilefni bókunar byggðaráðs. Sami aðili er einnig stjórnarformaður Landsnets, og voru ræddar mögulegar leiðir til þess að koma á frekari styrkingum, á Gagnaverssvæði, með nýrri tengingu þar inn.

* **Mögulegt útboð, eða auglýsing á rekstri tjaldstæðis.**

Verið hefur í vinnslu að bjóða út rekstur og utanumhald á tjaldstæðinu á Blönduósi, en samningur um það var útrunnin, en rekstraraðila hafði sótt um framlengingu á samningi, út árið 2020. Kallað hefur verið eftir rekstrartölum, og verið að skoða hvaða möguleikar eru í stöðunni, fyrir yfirstandandi ár, og rekstrarfyrirkomulag til lengri tíma.

* **Sparkvöllur á skólalóð.**

Aflað hefur verið upplýsinga frá öðrum sveitarfélögum, sem hafa verið að skipta um efni á sparkvöllum, bæði hvað varðar kostnað og hvaða efni gætu komið til greina. Þá hafa þeir sem breytt höfðu yfir í ljóst kurl, þurft að bregði frá því vegna ofnæmis. *Ljóst er að kostnaður, samkvæmt tilboðum er á bilinu 5 – 7 milljónir, í heildarkostnað.*

* **Skiltamál við þjóðveginn.**

Skoðuð hafa verið uppfærsla og endurnýjun á skiltamálum við þjóðveginn, m.a. með nýju „bæjarskilti“ og einnig endurnýjun á þjónustuskiltum. Fundað var með vegagerð um mögulega aðkomu þeirra, en þeir koma alla jafna ekki að kynningar bæjarskiltum.

Kostnaður við bæjarskilti, við þjóðveginn samkvæmt fyrirmynd, er áætlað 2-3 millj.kr. Verið er að fá tilboð í (bláu) þjónustuskiltin frá Vegagerðinni sem þeir munu setja upp

* **Ársþing SSNV 2020**

Ákveðið hefur verið að 28. Ársþing Samtaka sveitarfélaga á Norðurlandi vestra, verði heldið á Hótel Laugabakka dagana 17. **og** 18. apríl n.k., með atvinnuráðstefnu, en einnig aðalfundarstörfum, skoðunnarferð um svæðið hátíðarkvöldverði á föstudag. Þetta er tilraun um að hafa tveggja daga þing, frá hádegi til hádegis, og er vonast eftir góðri þáttöku sveitarstjórnarfólks. (***ATH****. Með fyrir vara um samkomubann oþh.)*

* **Sameiningarviðræður sveitarfélaga í A-Hún.**

Næsti fundur sameiningarnefndar er 19. mars, en ráðgjafar eru að fara yfir stöðu mála hjá hverju sveitarfélagi er varðar fjárhag og fjárfestingaþörf í innviðum o.þ.h.

* **Annað...................**

Blönduósi 10. mars 2020.

***Valdimar O Hermannsson***

Sveitarstjóri Blönduósbæjar